Alfonss Grizels

Alfonss Grizels () bija franču vieglatlēts un sporta vingrotājs. 1896. gada vasaras olimpisko spēļu dalībnieks. 

No 1985. gada Grizels bija sporta kluba Racing Club de France biedrs. Viņš bija Francijas nacionālais tāllēkšanas čempions 1896. gadā ar rezultātu 6.23 metri.

 1896. gada vasaras olimpiskās spēles 
Grizels 1896. gada vasaras olimpiskajās spēlēs Atēnās startēja piecās disciplīnās vieglatlētikā un vingrošanā.

1896. gada 6. aprīlī Grizels tūlīt pēc olimpisko spēļu atklāšanas ceremonijas startēja trijās vieglatlētikas disciplīnās. 100 metru skrējienā viņš startēja pirmajā priekšskrējienā, kur ieņēma 4/5 vietu un fināla skrējienam nekvalificējās.  Arī 400 metru skrējienā viņš savā priekšskrējienā nespēja parādīt augstvērtīgu rezultātu un fināla cīņai nekvalificējās.  Trešā disciplīna, kurā viņš startēja tajā dienā, bija diska mešana. Šajā distancē viņa iegūtais rezultāts nav zināms, viņš varētu būt ieņēmis kādu vietu no 5. līdz 9. 

Nākamajā dienā, 7. aprīlī, startēja tāllēkšanas disciplīnā. Viņš šajā disciplīnā ieguva rezultātu 5 metri un 83 centrimetri un ieņēma 5. vietu starp deviņiem sportistiem. 

Divas dienas vēlāk, 10. aprīlī, Grizels startēja vingrošanā uz līdztekām. Viņa iegūtie punkti un izcīnītā vieta nav zināma. 

Pēc šī visa Grizelam bija vēl laiks un spēks, lai sekotu savam tautietim Albēnam Lermuzū ar velosipēdu, kad viņš startēja maratona distancē.

 Rezultāti 
 Sporta veids  Disciplīna  Rezultāts  Vieta  100 metri  Nav zināms (1. priekšskrējiens)  —400 metri  Nav zināms (1. priekšskrējiens)  —Tāllēkšana  5.83  5   Līdztekas   —

 Atsauces 

 Ārējās saites 
 Alfonss Grizels (SOK profils) 
 Alfonss Grizels (Sports Reference profils) 

Kategorija:Francijas vieglatlēti
Kategorija:Francijas vingrotāji
Kategorija:Francijas sportisti 1896. gada vasaras olimpiskajās spēlēs
Kategorija:Vieglatlēti 1896. gada vasaras olimpiskajās spēlēs
Kategorija:Vingrotāji 1896. gada vasaras olimpiskajās spēlēs
Kategorija:Tāllēcēji
Kategorija:Trīssoļlēcēji
Kategorija:Lodes grūdēji
Kategorija:Diska metēji
Kategorija:Barjerskrējēji
Kategorija:Vidējo distanču skrējēji
Kategorija:Sprinteri